ওলেগ সালেঙ্কো
ওলেগ আনাতোলিভিচ সালেঙ্কো (রুশ: Олег Анатольевич Саленко; ইউক্রেনীয়: Олег Анатолійович Саленко; জন্ম: ২৫ অক্টোবর, ১৯৬৯) সাবেক সোভিয়েত ইউনিয়নের লেনিনগ্রাদে জন্মগ্রহণকারী অবসরপ্রাপ্ত রুশ ফুটবলার। ১৯৯২ মৌসুমে ইউক্রেন দলের হয়ে খেলেছেন। তিনি রাশিয়া দলের পক্ষে স্ট্রাইকারের ভূমিকায় অবতীর্ণ হতেন। ১৯৯৪ সালের ফিফা বিশ্বকাপ ফুটবলে গ্রুপ-পর্বে ক্যামেরুনের বিপক্ষে পাঁচ গোল করেছিলেন। এছাড়াও তিনি বুলগেরিয়ার হ্রিস্টো স্টইচকভের সাথে যৌথভাবে প্রতিযোগিতার শীর্ষ গোলদাতার ভূমিকায় অবতীর্ণ হয়ে গোল্ডেন বুট পুরস্কার লাভ করেছিলেন।